ᱯᱚᱲᱟᱭᱟᱦᱟᱴ ᱵᱚᱱᱚᱛ

ᱯᱚᱲᱟᱭᱟᱦᱟᱴ (ᱡᱟᱦᱟᱸ ᱫᱚ ᱯᱳᱨᱟᱭᱚᱦᱟᱴ, ᱯᱟᱨᱮᱭᱟᱦᱟᱴ ᱟᱨᱵᱟᱝ ᱛᱤᱱᱟᱹᱜ ᱯᱳᱨᱟᱭᱚᱦᱟᱴ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱜᱳᱰᱰᱟ ᱦᱚᱱᱚᱛ ᱨᱮᱱᱟᱜ ᱜᱳᱰᱰᱟ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫᱴᱟᱹᱝ ᱥᱟᱥᱚᱱ ᱪᱟᱪᱞᱟᱣ ᱵᱚᱱᱚᱛ ᱠᱟᱱᱟ᱾

ᱚᱛᱱᱚᱜ
ᱯᱚᱨᱟᱭᱭᱟᱦᱟᱴ, ᱚᱠᱟ ᱫᱚ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱱᱚᱣᱟ  ᱨᱮ ᱢᱮᱱᱟᱜᱼᱟ᱾

ᱱᱚᱣᱟ ᱫᱚ ᱜᱳᱰᱰᱟ ᱠᱷᱚᱱ ᱒᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾

ᱜᱳᱰᱰᱟ ᱦᱚᱱᱚᱛ ᱫᱚ ᱢᱤᱫ ᱯᱞᱟᱴᱳ ᱴᱚᱴᱷᱟ ᱠᱟᱱᱟ, ᱡᱟᱦᱟᱸ ᱨᱮ ᱵᱩᱨᱩ, ᱰᱩᱝᱨᱤ ᱟᱨ ᱞᱟᱛᱟᱨ ᱵᱮᱰᱟ ᱮᱨᱤᱭᱟ ᱠᱚ ᱢᱮᱱᱟᱜᱼᱟ᱾ ᱨᱟᱡᱽᱢᱚᱦᱚᱞ ᱵᱩᱨᱩ ᱨᱮᱱᱟᱜ ᱯᱟᱪᱮ ᱱᱟᱠᱷᱟ ᱦᱚᱱᱚᱛ ᱛᱟᱞᱟᱛᱮ ᱯᱟᱨᱚᱢ ᱟᱠᱟᱱᱟ᱾ ᱛᱟᱞᱟ ᱴᱚᱴᱷᱟ ᱨᱮᱫᱚ ᱢᱤᱫ ᱚᱠᱛᱚ ᱨᱮ ᱟᱹᱰᱤ ᱜᱟᱡᱟᱨ ᱵᱤᱨ ᱠᱚ ᱛᱟᱦᱮᱸ ᱠᱟᱱᱟ ᱢᱮᱱᱠᱷᱟᱱ ᱵᱩᱨᱩ ᱨᱮᱫᱚ ᱱᱤᱛᱚᱜ ᱦᱚᱸ ᱟᱹᱰᱤ ᱰᱷᱮᱨ ᱜᱮ ᱢᱮᱱᱟᱜᱼᱟ᱾ ᱠᱟᱡᱤᱭᱟ, ᱥᱩᱱᱫᱚᱨ ᱟᱨ ᱥᱚᱠᱨᱤ ᱜᱟᱰᱟ ᱦᱚᱱᱚᱛ ᱛᱟᱞᱟᱛᱮ ᱞᱤᱸᱜᱤᱱ ᱠᱟᱱᱟ᱾

ᱯᱚᱨᱟᱭᱭᱚᱦᱟᱴ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱜᱳᱰᱰᱟ ᱵᱚᱱᱚᱛ, ᱥᱟᱢᱟᱝ ᱥᱮᱫ ᱥᱩᱱᱫᱚᱨᱯᱟᱦᱟᱲᱤ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ, ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱨᱟᱢᱜᱚᱲ ᱟᱨ ᱥᱚᱨᱟᱭᱦᱟᱴ ᱵᱚᱱᱚᱛ ᱟᱨ ᱯᱟᱪᱮ ᱥᱮᱫ ᱵᱤᱦᱟᱨ ᱨᱮᱱᱟᱜ ᱵᱟᱱᱠᱟ ᱦᱚᱱᱚᱛ ᱨᱮᱱᱟᱜ ᱵᱟᱣᱥᱤ ᱵᱚᱱᱚᱛ ᱢᱮᱱᱟᱜᱼᱟ᱾

ᱯᱚᱲᱟᱭᱟᱦᱟᱴ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱔᱗᱐.᱐᱓ ᱠᱤᱞᱚᱢᱤᱴᱟᱨ᱾ ᱱᱚᱣᱟ ᱵᱚᱱᱚᱛ ᱨᱮ ᱯᱚᱲᱟᱭᱟᱦᱟᱴ ᱟᱨ ᱫᱮᱣᱫᱟᱸᱲ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ᱾ ᱱᱚᱣᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱯᱚᱲᱟᱭᱟᱦᱟᱴ ᱟᱹᱛᱩ ᱨᱮ ᱢᱮᱱᱟᱜᱼᱟ᱾

ᱰᱮᱢᱚᱜᱽᱨᱟᱯᱷᱤ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱚᱲᱟᱭᱟᱦᱟᱴ ᱨᱮ ᱑᱘᱗,᱔᱘᱙ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱠᱚᱫᱚ ᱥᱟᱱᱟᱢ ᱫᱚ ᱟᱹᱛᱩ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱙᱕,᱘᱑᱔ (᱕᱑%) ᱠᱚᱲᱟ ᱟᱨ ᱙᱑,᱖᱗᱕ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮ ᱓᱑,᱖᱔᱘ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱑᱒,᱓᱔᱗ (᱖.᱕᱖%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱕᱙,᱔᱘᱑ (᱓᱑.᱗᱓%)᱾

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱯᱚᱲᱟᱭᱟᱦᱟᱴ (ᱟᱛᱳ) ᱨᱮ ᱖,᱓᱑᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾

ᱥᱤᱠᱷᱱᱟᱹᱛ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱚᱲᱮᱭᱟᱦᱟᱴ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱘᱗,᱗᱙᱑ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱕᱖.᱓᱓%) ᱛᱟᱦᱮᱸ ᱠᱟᱱᱟ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱕᱕,᱒᱒᱙ (᱖᱓%) ᱫᱚ ᱠᱚᱲᱟ ᱟᱨ ᱓᱕,᱕᱖᱒ (᱓᱗%) ᱫᱚ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱒᱖% ᱛᱟᱦᱮᱸ ᱠᱟᱱᱟ᱾

ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱳᱰᱰᱟ ᱦᱚᱱᱚᱛ ᱨᱮ ᱖᱐᱓,᱒᱙᱕ ᱜᱚᱴᱟᱝ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱡᱟᱦᱟᱸᱭ ᱫᱚ ᱦᱚᱱᱚᱛ ᱨᱮᱱ ᱕᱗.᱕᱗% ᱦᱚᱲ ᱠᱚ ᱦᱩᱭᱩᱜᱼᱟ᱾ ᱚᱱᱟ ᱛᱟᱭᱚᱢ ᱥᱟᱱᱛᱟᱞᱤ ᱯᱟᱹᱨᱥᱤ ᱛᱮ ᱒᱐᱓,᱑᱘᱖ ᱜᱚᱴᱟᱝ ᱦᱚᱲ ᱠᱚ ᱨᱚᱲᱟ (᱑᱙.᱓᱙%), ᱩᱨᱫᱩ ᱯᱟᱹᱨᱥᱤ ᱛᱮ ᱑᱕᱒,᱒᱗᱕ ᱜᱚᱴᱟᱝ ᱦᱚᱲ ᱠᱚ ᱨᱚᱲᱟ (᱑᱔.᱕᱓%) ᱟᱨ ᱮᱴᱟᱜ ᱯᱟᱹᱨᱥᱤ ᱛᱮ ᱘᱙,᱑᱘᱓ ᱜᱚᱴᱟᱝ ᱦᱚᱲ ᱠᱚ ᱨᱚᱲᱟ (᱘.᱕᱑%)᱾ (ᱜᱳᱰᱰᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱮᱱᱰᱵᱩᱠ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭ ᱟᱠᱟᱱᱟ᱾ ᱱᱚᱶᱟ ᱫᱚ ᱢᱤᱫ ᱯᱨᱤᱱᱴᱤᱝ ᱦᱩᱲᱟᱹᱜ ᱠᱟᱱᱟ)᱾

ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱞᱤ ᱫᱚ ᱵᱟᱹᱲᱛᱤ ᱢᱤᱫᱴᱟᱝ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱ ᱮᱢ ᱟᱠᱟᱱᱟ᱾

᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ ᱜᱚᱰᱰᱟ ᱦᱚᱱᱚᱛ ᱨᱮ ᱙᱓᱗,᱑᱒᱖ ᱜᱚᱴᱟᱝ ᱦᱤᱱᱫᱩ ᱢᱮᱱᱟᱜ ᱠᱚᱣᱟ᱾ ᱟᱨ ᱩᱱᱠᱩ ᱫᱚ ᱦᱚᱱᱚᱛ ᱨᱮ ᱗᱑.᱓᱔% ᱠᱚ ᱦᱩᱭᱩᱜ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱢᱩᱥᱞᱤᱢ ᱒᱘᱙,᱑᱘᱒ (᱒᱒.᱐᱒%), ᱤᱥᱟᱹᱭ ᱓᱗,᱗᱙᱕ (᱓.᱘᱘%), ᱮᱴᱟᱜ ᱫᱷᱚᱨᱚᱢ ᱨᱮᱱ ᱔᱗,᱔᱐᱗ (᱓.᱖᱑%) ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱒,᱐᱔᱑ (᱐.᱑᱖%) ᱦᱚᱲᱟᱜ ᱫᱚ ᱫᱷᱚᱨᱚᱢ ᱵᱟᱝ ᱵᱟᱲᱟᱭ ᱠᱟᱱᱟ᱾

ᱨᱮᱸᱜᱮᱡ ᱦᱟᱞᱚᱛ
᱒᱐᱐᱔-᱒᱐᱐᱕ ᱥᱮᱨᱢᱟ ᱨᱮ ᱜᱳᱰᱰᱟ ᱦᱚᱱᱚᱛ ᱨᱮᱱ ᱔᱐-᱕᱐% ᱦᱚᱲ ᱜᱮ ᱵᱤ.ᱯᱤ.ᱮᱞ ᱛᱷᱚᱠ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱜᱤᱨᱤᱰᱤᱦ, ᱠᱳᱰᱮᱨᱢᱟ ᱟᱨ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱠᱚ ᱥᱟᱶᱛᱮ ᱱᱚᱣᱟ ᱦᱚᱱᱚᱛ ᱫᱚ ᱵᱤ.ᱯᱤ.ᱮᱞ ᱛᱷᱚᱠ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱨᱮ ᱟᱹᱛᱩ ᱨᱮᱸᱜᱮᱡ ᱦᱟᱞᱚᱛ ᱑᱙᱙᱓ ᱨᱮ ᱖᱖% ᱠᱷᱚᱱ ᱒᱐᱐᱔ ᱨᱮ ᱔᱖% ᱨᱮ ᱠᱚᱢ ᱮᱱᱟ᱾ ᱒᱐᱑᱑ ᱨᱮ ᱱᱚᱣᱟ ᱫᱚ ᱓᱙.᱑% ᱟᱬᱜᱚ ᱟᱠᱟᱱᱟ।

ᱠᱟᱹᱣᱰᱤᱭᱟᱹᱨᱤ
ᱡᱤᱭᱚᱱ ᱠᱷᱟᱸᱰᱟᱣ

ᱯᱚᱨᱤᱠᱟᱴᱷᱟᱢᱳ

ᱪᱟᱥ

ᱵᱤᱡᱽᱞᱤ ᱯᱞᱮᱱᱴ
ᱟᱫᱟᱱᱤ ᱯᱟᱣᱟᱨ ᱫᱚ ᱜᱳᱰᱰᱟ ᱟᱨ ᱯᱚᱲᱟᱭᱟᱦᱟᱴ ᱵᱚᱱᱚᱛ ᱨᱮ ᱢᱳᱛᱤᱭᱟ, ᱜᱟᱝᱴᱟ, ᱜᱟᱭᱜᱷᱟᱴ ᱟᱨ ᱮᱴᱟᱜ ᱥᱩᱨᱼᱥᱩᱯᱩᱨ ᱟᱹᱛᱩ ᱠᱚ ᱨᱮ ᱑,᱖᱐᱐ ᱢᱮᱜᱟᱣᱟᱴ ᱨᱮᱱᱟᱜ ᱛᱷᱟᱨᱢᱟᱞ ᱯᱟᱣᱟᱨ ᱯᱞᱟᱱᱴ ᱵᱮᱱᱟᱣ ᱮᱫᱟ᱾ ᱱᱚᱣᱟ ᱒᱐᱒᱒ ᱨᱮᱜᱮ ᱠᱟᱹᱢᱤ ᱨᱮ ᱪᱟᱹᱞᱩ ᱨᱮᱭᱟᱜ ᱟᱸᱥ ᱢᱮᱱᱟᱜᱼᱟ᱾

ᱯᱟᱹᱪᱷᱞᱟᱹ ᱴᱚᱴᱷᱟ ᱜᱚᱲᱚ ᱯᱷᱟᱱᱰ
ᱜᱳᱰᱰᱟ ᱦᱚᱱᱚᱛ ᱫᱚ ᱢᱤᱫᱴᱟᱝ ᱯᱟᱹᱪᱷᱞᱟᱹ ᱴᱚᱴᱷᱟ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱟᱨ ᱯᱟᱹᱪᱷᱞᱟᱹ ᱴᱚᱴᱷᱟ ᱜᱚᱲᱚ ᱯᱷᱟᱱᱰ ᱠᱷᱚᱱ ᱥᱚᱦᱚᱫ ᱧᱟᱢᱟᱭ᱾ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱵᱮᱱᱟᱣ ᱟᱠᱟᱱ ᱱᱚᱣᱟ ᱯᱷᱟᱱᱰ ᱫᱚ ᱯᱨᱚᱥᱟᱥᱚᱱᱤᱠ ᱵᱤᱵᱷᱟᱜᱽ ᱠᱚ ᱩᱛᱷᱱᱟᱹᱣ ᱞᱟᱹᱜᱤᱫ ᱛᱮ ᱵᱮᱱᱟᱣ ᱟᱠᱟᱱᱟ᱾ ᱒᱐᱑᱒ ᱥᱟᱹᱦᱤᱛ ᱦᱟᱹᱵᱤᱡ, ᱱᱚᱣᱟ ᱡᱚᱡᱚᱱᱟ ᱦᱚᱛᱮᱛᱮ ᱫᱤᱥᱚᱢ ᱡᱟᱠᱟᱛ ᱨᱮᱭᱟᱜ ᱒᱗᱒ ᱜᱚᱴᱟᱝ ᱦᱚᱱᱚᱛ ᱱᱚᱣᱟ ᱛᱷᱚᱠ ᱨᱮ ᱥᱮᱞᱮᱫ ᱢᱮᱱᱟᱜᱼᱟ᱾ ᱡ‍ᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱦᱚᱱᱚᱛ ᱠᱚ ᱱᱚᱣᱟ ᱨᱮ ᱥᱮᱞᱮᱫ ᱢᱮᱱᱟᱜᱼᱟ᱾

ᱥᱮᱪᱮᱫ
ᱯᱚᱲᱟᱭᱟᱦᱟᱴ ᱵᱚᱱᱚᱛ ᱨᱮ ᱯᱨᱤᱼᱯᱨᱟᱭᱢᱟᱨᱤ ᱟᱥᱲᱟ ᱢᱮᱱᱟᱜᱼᱟ ᱔᱕ ᱜᱚᱴᱟᱝ ᱟᱹᱛᱩ ᱨᱮ, ᱯᱨᱟᱭᱢᱟᱨᱤ ᱟᱥᱲᱟ ᱢᱮᱱᱟᱜᱼᱟ ᱑᱖᱓ ᱜᱚᱴᱟᱝ ᱟᱹᱛᱩ ᱨᱮ, ᱛᱟᱞᱢᱟ ᱟᱥᱲᱟ ᱢᱮᱱᱟᱜ ᱘᱐ ᱜᱚᱴᱟᱝ ᱟᱹᱛᱩ ᱨᱮ, ᱥᱮᱠᱮᱱᱰᱟᱨᱤ ᱟᱥᱲᱟ ᱢᱮᱱᱟᱜ ᱑᱙ ᱜᱚᱴᱟᱝ ᱟᱹᱛᱩ ᱨᱮ, ᱥᱤᱱᱤᱭᱟᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱢᱮᱱᱟᱜ ᱘ ᱜᱚᱴᱟᱝ ᱟᱹᱛᱩ ᱨᱮ, ᱠᱟᱹᱢᱤᱭᱟᱹ ᱥᱮᱪᱮᱫ ᱟᱥᱲᱟ/ ᱟᱭ.ᱴᱤ.ᱟᱭ. ᱢᱮᱱᱟᱜᱼᱟ ᱖ ᱜᱚᱴᱟᱝ ᱟᱹᱛᱩ ᱨᱮ, ᱵᱟᱹᱱᱤᱡᱽ ᱥᱮᱪᱮᱫ ᱛᱟᱞᱢᱟ ᱢᱮᱱᱟᱜ ᱑ ᱜᱚᱴᱟᱝ ᱟᱹᱛᱩ ᱨᱮ, ᱥᱮᱪᱮᱫ ᱵᱮᱵᱚᱥᱛᱟ ᱵᱟᱹᱱᱩᱜᱼᱟ ᱓᱑ ᱜᱚᱴᱟᱝ ᱟᱹᱛᱩ ᱨᱮ᱾

ᱦᱚᱲᱢᱚ ᱥᱟᱶᱟᱨ
ᱯᱚᱲᱟᱭᱟᱦᱟᱴ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱑᱐ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱥᱮᱱᱴᱟᱨ, ᱑᱗ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱥᱚᱵᱷ ᱥᱮᱱᱴᱟᱨ, ᱘ ᱜᱚᱴᱟᱝ ᱟᱹᱛᱩ ᱨᱮ ᱦᱟᱢᱟᱞ ᱦᱚᱲᱢᱚ ᱟᱨ ᱜᱤᱫᱽᱨᱟᱹ ᱵᱷᱟᱹᱞᱟᱹᱭ ᱛᱟᱞᱢᱟ, ᱓ ᱭᱟ ᱟᱹᱛᱩ ᱨᱮ ᱴᱤ.ᱵᱤ. ᱠᱞᱤᱱᱤᱠ, ᱖ ᱜᱚᱴᱟᱝ ᱟᱹᱛᱩ ᱨᱮ ᱮᱞᱳᱯᱷᱮᱴᱤᱠ ᱦᱟᱥᱯᱟᱛᱟᱞ, ᱘ ᱜᱚᱴᱟᱝ ᱟᱹᱛᱩ ᱨᱮ ᱰᱤᱥᱯᱮᱱᱥᱚᱨᱤ, ᱒ ᱭᱟ ᱟᱹᱛᱩ ᱨᱮ ᱣᱮᱴᱮᱨᱤᱱᱟᱨᱤ ᱦᱟᱥᱯᱟᱛᱟᱞ, ᱔ ᱭᱟ ᱟᱹᱛᱩ ᱨᱮ ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ ᱛᱟᱞᱢᱟ, ᱕ ᱜᱚᱴᱟᱝ ᱟᱹᱛᱩ ᱨᱮ ᱢᱮᱰᱤᱠᱮᱞ ᱫᱩᱠᱟᱱ ᱢᱮᱱᱟᱜᱼᱟ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ:ᱜᱳᱰᱰᱟ ᱦᱚᱱᱚᱛ
ᱛᱷᱚᱠ:ᱜᱳᱰᱰᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱚᱱᱚᱛ
ᱛᱷᱚᱠ: ᱡᱷᱟᱨᱠᱷᱚᱸᱰ
ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ